
  18                                                        DR 30.11.2017                                                    

 
Jadi ianya perlu disusuli dengan tindakan-tindakan di mana seperti yang saya 

kongsikan pada awal jawapan saya kepada Yang Berhormat Mukah, selain daripada kita 
melatih, bukan saja dari kalangan kontraktor, tapi juga profesional, pemasang IBS itu 
sendiri atau installer dan mereka yang berkaitan, juga pembekal Yang Berhormat ya. 

Pembekal IBS perlu juga kita lihat peranan yang dimainkan oleh mereka ini, 
termasuklah juga tindakan-tindakan bukan saja dari segi memberikan latihan. Kita juga 
sentiasa meneruskan perbincangan dengan stakeholders, dan kerjasama dengan 
kementerian-kementerian juga kita laksanakan Yang Berhormat bagi melihat 
kebergantungan kita kepada pekerja asing ini dapat dikurangkan, malahan kalau boleh 
dihapuskan sama sekali ya kalau kita boleh capai. Usaha-usaha itu dilaksanakan dari 
masa ke semasa.  

■1130 

Kita juga melihat kepada  aspek latihan untuk pekerja mahir tempatan kita 
melalui Akademi Binaan Malaysia. Kita melatih anak-anak muda kita Yang Berhormat 
untuk mahir dalam skil-skil yang saya kira penting seperti jentera-jentera berat yang 
terlibat dalam proses pembinaan, begitu juga piping dan sebagainya. Malah bukan saja 
kita melatih Yang Berhormat, kita hantar mereka untuk bertanding di peringkat 
antarabangsa dan peringkat dunia bagi kita melahirkan lebih ramai anak-anak muda kita 
ini yang berkecimpung dalam bidang teknikal ini Yang Berhormat ya, termasuklah 
pengguna ataupun mereka yang berkepentingan dalam aspek IBS ini.  

Jadi usaha yang berterusan, Yang Berhormat. Saya percaya kepada tindakan 
dan seperti yang saya kongsikan awal tadi, hasil daripada penggunaan IBS ini melalui 
kajian ini, bukan berdasarkan cakap-cakap kosong Yang Berhormat ya, kajian yang 
dilaksanakan oleh pihak CIDB sendiri telah menunjukkan kebergantungan kita kepada  
pekerja manual dapat dikurangkan sebanyak 50 peratus di tapak. Jadi itu adalah satu 
hasil daripada tindakan yang berterusan dan kita di peringkat kementerian Yang 
Berhormat, sudah tentu kita masih lagi dalam proses untuk engagement yang berterusan, 
perbincangan yang berterusan untuk melihat bagaimana kita dapat mengatasi 
kebergantungan kita kepada  tenaga asing. Itu saja Tuan Yang di-Pertua, terima kasih.  

Tuan Yang di-Pertua: Yang Berhormat Tuan Sivarasa, Subang. 

Tuan R. Sivarasa [Subang]: Terima kasih, Tuan Yang di-Pertua. Tuan Yang 
di-Pertua, sebelum saya memohon jawapan untuk soalan saya, dengan izin Tuan Yang 
di-Pertua boleh saya mengalu-alukan kehadiran tokoh-tokoh masyarakat dan pemimpin-
pemimpin di semua peringkat Angkatan Muda dan Wanita bagi Pakatan Harapan 
kawasan Parlimen Bukit Katil dan negeri Melaka... [Tepuk] Saya sampaikan itu bagi pihak 
dan atas permintaan  Yang Berhormat Bukit Katil. 

 

6. Tuan R. Sivarasa [Subang] minta Menteri Pendidikan menyatakan, setakat ini 
usaha pihak kementerian untuk memindah atau menggabungkan atau membuka sekolah 
baru Sekolah Jenis Kebangsaan (Tamil) untuk menepati permintaan masyarakat India. 

Timbalan Menteri Pendidikan [Datuk P. Kamalanathan a/l P. 
Panchanathan]: Terima kasih Tuan Yang di-Pertua, terima kasih Yang Berhormat 
Subang. Tuan Yang di-Pertua, saya juga ingin mengambil kesempatan ini untuk 
mengalu-alukan kehadiran pelajar-pelajar kita dari SK Permatang Kerat Telunjuk dan SK 
Permatang Pasir dari Kulim-Bandar Baru, Kedah. 

Tuan Yang di-Pertua, Kementerian Pendidikan Malaysia sedang melaksanakan 
Pelan Halatuju Sekolah Kurang Murid (SKM) bagi menangani isu sekolah kurang murid 
yang mempunyai enrolment 150 dan ke bawah di seluruh negara. Antara strategi yang 
dicadangkan adalah penggabungan, pindah lokasi serta pelaksanaan kelas bercantum 
bagi sekolah-sekolah yang mempunyai enrolment kurang daripada 30 murid. 

Walau bagaimanapun, Kementerian Pendidikan Malaysia akan membuat 
tinjauan perakuan terlebih dahulu ke sekolah yang telah dikenal pasti bagi melihat 
kesesuaian dan kebolehlaksanaan untuk digabungkan atau berpindah ke lokasi baharu 
tertakluk kepada syarat-syarat dan kriteria yang ditetapkan. Bagi sekolah jenis 
kebangsaan Tamil (SJKT) sekolah kurang murid yang mempunyai enrolment 30 orang 
dan ke bawah yang tidak dapat digabungkan atau dipindahkan, kaedah kelas bercantum 
akan dilaksanakan di sekolah berkenaan. Terima kasih, Tuan Yang di-Pertua. 

 

 



Jadi ianya perlu disusuli dengan tindakan-tindakan di mana seperti yang saya kongsikan pada awal jawapan saya kepada Yang Berhormat Mukah, selain daripada kita melatih, bukan saja dari kalangan kontraktor, tapi juga profesional, pemasang IBS itu sendiri atau installer dan mereka yang berkaitan, juga pembekal Yang Berhormat ya. Pembekal IBS perlu juga kita lihat peranan yang dimainkan oleh mereka ini, termasuklah juga tindakan-tindakan bukan saja dari segi memberikan latihan. Kita juga sentiasa meneruskan perbincangan dengan stakeholders, dan kerjasama dengan kementerian-kementerian juga kita laksanakan Yang Berhormat bagi melihat kebergantungan kita kepada pekerja asing ini dapat dikurangkan, malahan kalau boleh dihapuskan sama sekali ya kalau kita boleh capai. Usaha-usaha itu dilaksanakan dari masa ke semasa. #1130 Kita juga melihat kepada aspek latihan untuk pekerja mahir tempatan kita melalui Akademi Binaan Malaysia. Kita melatih anak-anak muda kita Yang Berhormat untuk mahir dalam skil-skil yang saya kira penting seperti jentera-jentera berat yang terlibat dalam proses pembinaan, begitu juga piping dan sebagainya. Malah bukan saja kita melatih Yang Berhormat, kita hantar mereka untuk bertanding di peringkat antarabangsa dan peringkat dunia bagi kita melahirkan lebih ramai anak-anak muda kita ini yang berkecimpung dalam bidang teknikal ini Yang Berhormat ya, termasuklah pengguna ataupun mereka yang berkepentingan dalam aspek IBS ini. Jadi usaha yang berterusan, Yang Berhormat. Saya percaya kepada tindakan dan seperti yang saya kongsikan awal tadi, hasil daripada penggunaan IBS ini melalui kajian ini, bukan berdasarkan cakap-cakap kosong Yang Berhormat ya, kajian yang dilaksanakan oleh pihak CIDB sendiri telah menunjukkan kebergantungan kita kepada pekerja manual dapat dikurangkan sebanyak 50 peratus di tapak. Jadi itu adalah satu hasil daripada tindakan yang berterusan dan kita di peringkat kementerian Yang Berhormat, sudah tentu kita masih lagi dalam proses untuk engagement yang berterusan, perbincangan yang berterusan untuk melihat bagaimana kita dapat mengatasi kebergantungan kita kepada tenaga asing. Itu saja Tuan Yang di-Pertua, terima kasih. Tuan Yang di-Pertua: Yang Berhormat Tuan Sivarasa, Subang. Tuan R. Sivarasa [Subang]: Terima kasih, Tuan Yang di-Pertua. Tuan Yang di-Pertua, sebelum saya memohon jawapan untuk soalan saya, dengan izin Tuan Yang di-Pertua boleh saya mengalu-alukan kehadiran tokoh-tokoh masyarakat dan pemimpin- pemimpin di semua peringkat Angkatan Muda dan Wanita bagi Pakatan Harapan kawasan Parlimen Bukit Katil dan negeri Melaka... [Tepuk] Saya sampaikan itu bagi pihak dan atas permintaan Yang Berhormat Bukit Katil. 6. Tuan R. Sivarasa [Subang] minta Menteri Pendidikan menyatakan, setakat ini usaha pihak kementerian untuk memindah atau menggabungkan atau membuka sekolah baru Sekolah Jenis Kebangsaan (Tamil) untuk menepati permintaan masyarakat India. Timbalan Menteri Pendidikan [Datuk P. Kamalanathan a/l P. Panchanathan]: Terima kasih Tuan Yang di-Pertua, terima kasih Yang Berhormat Subang. Tuan Yang di-Pertua, saya juga ingin mengambil kesempatan ini untuk mengalu-alukan kehadiran pelajar-pelajar kita dari SK Permatang Kerat Telunjuk dan SK Permatang Pasir dari Kulim-Bandar Baru, Kedah. Tuan Yang di-Pertua, Kementerian Pendidikan Malaysia sedang melaksanakan Pelan Halatuju Sekolah Kurang Murid (SKM) bagi menangani isu sekolah kurang murid yang mempunyai enrolment 150 dan ke bawah di seluruh negara. Antara strategi yang dicadangkan adalah penggabungan, pindah lokasi serta pelaksanaan kelas bercantum bagi sekolah-sekolah yang mempunyai enrolment kurang daripada 30 murid. Walau bagaimanapun, Kementerian Pendidikan Malaysia akan membuat tinjauan perakuan terlebih dahulu ke sekolah yang telah dikenal pasti bagi melihat kesesuaian dan kebolehlaksanaan untuk digabungkan atau berpindah ke lokasi baharu tertakluk kepada syarat-syarat dan kriteria yang ditetapkan. Bagi sekolah jenis kebangsaan Tamil (SJKT) sekolah kurang murid yang mempunyai enrolment 30 orang dan ke bawah yang tidak dapat digabungkan atau dipindahkan, kaedah kelas bercantum akan dilaksanakan di sekolah berkenaan. Terima kasih, Tuan Yang di-Pertua.